**Vastavalt nimekirjale 05.11.2024 nr 6-1/39-17**

**Majaka külas Koskla kinnistu detailplaneeringu vastuvõtmine**

**ja avalik väljapanek**

Häädemeeste Vallavalitsuse 30.10.2024 korraldusega nr 441 võeti vastu Majaka külas Koskla kinnistu (katastritunnus 21401:001:0034) detailplaneering, mille planeeringuala suurus on 3,14 ha. Detailplaneeringu põhilisteks eesmärkideks on maa-ala jagamine seitsmeks elamuehituskrundiks, määrata ehitusõigused, hoonestusalad ja arhitektuursed tingimused hoonestamiseks. Üldplaneeringu kohaselt asub planeeringuala elamumaa juhtotstarbega alal, kus minimaalne krundi suurus on 2500 m². Detailplaneering on kooskõlas kehtiva Häädemeeste valla rannaalade osaüldplaneeringuga. Koskla kinnistu jääb osaliselt ranna ehituskeeluvööndisse, kuhu uute hoonete ja rajatiste ehitamine ei ole lubatud. Hoonestusalad on planeeritud väljapoole kehtivat ehituskeeluvööndit.

Häädemeeste Vallavalitsus korraldab Majaka külas Koskla kinnistu detailplaneeringu avaliku väljapaneku ajavahemikul 18.11.2024-03.12.2024. Detailplaneeringu materjalidega on võimalik tutvuda Häädemeeste valla kodulehele https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 03.12.2024 kirjalikult haademeeste@haademeeste.ee.

Lugupidamisega

/allkirjastatud digitaalselt/

Külliki Kiiver

vallavanem

Lisa: Häädemeeste Vallavalitsuse 30.10.2024 korraldus nr 441.

Marie Reinson

planeerimis- ja maanõunik

marie.reinson@haademeeste.ee

telefon 5788 0015